polyglot-tagger/wikipedia-language-snippets-filtered huggingface dataset:
పార్టీ చిత్రం తర్వాత తన పంధా మార్చి సస్పెన్స్, హారర్ చిత్రాలకు ప్రాధాన్యం ఇచ్చాడు. ఈ పరంపరలో తీసిన అనసూయ సంచలన విజయాన్ని సాధించింది. తర్వాత ప్రేమ కథాచిత్రమైన నచ్చావులే చిత్రం కూడా మంచి విజయాన్ని సాధించింది. తర్వాత వశీకరణ ప్రక్రియ ముఖ్యాంశంగా తీసిన అమరావతి చిత్రం పరాజయం పాలైంది. తర్వాత తీసిన ప్రేమకథ చిత్రం మనసారా కూడా విజయాన్ని సాధించలేకపోయింది. కానీ ఈ చిత్ర ప్రమాణాలు అత్యున్నత స్థాయిలో ఉండటం వలన ఇది రవిబాబు చిత్రాల జాబితాలో మంచి స్థానాన్ని సంపాదించుకుంది. తర్వాత దర్శకత్వం వహించిఒన చిత్రం నువ్విలా ద్వారా రవి ఆరు మంది నూతన నటీ నటులను తెలుగు చిత్రసీమకు పరిచయం చేయడం జరిగింది. ఈ చిత్రం కూడా ఓ మోస్తరు విజయాన్ని సాధించింది. తర్వాత హారర్ సబ్జెక్ట్ ప్రధానాంశంగా తీసిన అవును చిత్రం ఇతని దర్శకత్వ చరిత్రలో పెద్ద విజయాన్ని సాధించింది. ఇప్పటి వరకు దర్శకత్వం వహించిన చిత్రాల ద్వారా రవిబాబు తాను ప్రేమకథ, హారర్ సబ్జెక్టులను బాగా తీయగలనని చెప్పుకునే ప్రయత్నంలో సఫలీకృతుడయ్యాడు.
సినిమాలలో ప్రతినాయకుడిగా నటప్రస్థానం ప్రారంభించాడు. తర్వాత అమెరికా వెళ్ళి దర్శకత్వ శాఖలో శిక్షణ పొంది కొన్ని చిత్రాలకు దర్శకత్వం వహించాడు. అల్లరి నరేశ్ ను పరిచయం చేస్తూ అతను దర్శకత్వం వహించిన తొలి చిత్రం అల్లరి మంచి విజయాన్ని సాధించింది. ఈ చిత్రం తర్వాత నరేష్ పేరు అల్లరి నరేష్ గా స్థిరపడింది. తర్వాత అదే చిత్ర కోవలో తీసిన అమ్మాయిలు అబ్బాయిలు, సోగ్గాడు, పార్టీ చిత్రాలు కూడా చెప్పుకోదగ్గ విజయాన్ని సాధించాయి.
దుర్గమ్మని స్తుతించే ఈ మహాద్భుత పద్యం అమ్మ గురించీ అంటూ అడగటం మొదలు పెట్టడం ఆలస్యం మనసులో మెదులుతుంది. ఎంతటి పండితులైనా తలచుకోకుండా ఉండలేని మధురమైన పద్యం యిది. పోతన గారు తన యసమాన ప్రతిభతో అమ్మ అన్న తియ్యని పిలుపుని మహామంత్రంగా మలిచిన ఈ దుర్గాదేవి స్తోత్రం తెలుగువారికి అందిన అమూల్య వర ప్రసాదం. భక్తుడికీ, భగవంతుడికీ మధ్య దూరాన్ని చెరిపేసిన కమ్మటి ప్రార్థన. ఇలా "దుర్గ మాయమ్మ" అని ఆర్తిగా, ప్రేమగా పిలుచుకునే భావన్ని, భాగ్యాన్ని ప్రసాదించిన ఆ మహానుభావుడి పాదాలకు ఎన్ని శతకోటి వందనాలు చేసినా తక్కువే. ఎప్పుడో ఒకప్పుడు ఈ పదాలు నోట్లో మెదలని తెలుగువాడు ఉండడు. నిత్యపూజలో కాని ఏ శుభారంభంలో కాని ఎన్ని స్తోత్రాలు చదివినా, ఎన్ని మంత్రాలు జపించినా “అమ్మ” పూజ మొదలెట్ట దగ్గది ఈ తియ్యటి పిలుపు లాంటి ఈ మహామంత్రం. సర్వ శుభాలని సకల విజయాలు సమకూరతాయి
ఆవిడ సురారు లమ్మ కడు పాఱడి పుచ్చిన యమ్మ. ఈ రెండు పదాలూ కలిపి చదివితే ఒకలాగా, విడదీసి చూస్తే ఒకలాగా అర్థాన్నిస్తాయి. కలిపి చదివితే. రాక్షసులు . వారి తల్లి దితి. వాళ్ళవల్ల ఆ తల్లికి కడుపు చేటు, బాధ. మరి ఆ రాక్షసుల్ని చంపి ఆ తల్లి కడుపాఱడి తీర్చింది అమ్మల గన్న యమ్మ దుర్గమ్మ. , ; విడదీసి చదివితే సురారు లమ్మ ఆ తల్లి దేవతలకే కాదు, రాక్షసులకి కూడా తల్లే మరి. మంచివాళ్ళకీ, చెడువాళ్ళకీ, ఈ సృష్టి అంతటికీ అమ్మే కదా. కడుపు ఆఱడి పుచ్చిన యమ్మ మనకి ఏ బాధ వచ్చినా, ఏ కష్ట మొచ్చినా కడుపులో ఆకలి తీర్చే తల్లిలా తీర్చ గలది, తీర్చేది ఆ అమ్మె .
ఆవిడ అమ్మల గన్న యమ్మ ముగు రమ్మల మూలపు టమ్మ – అవును అసలు స్త్రీ దేవత లంతా దుర్గనుండే పుట్టిన వారే. త్రిమూర్తుల భార్యలు లక్ష్మీ, సరస్వతీ, పార్వతులు ముగ్గురితో సహా సర్వులు దుర్గమ్మ అంశతో పుట్టిన వారే. అసలు ఈ సృష్టి మొత్తం స్త్రీ, పురుష లక్షణం కలదిగా విభాగింప దగ్గది. పురుష లక్షణం గల దేవత లందఱు విష్ణువునుండి గాని, శివుడినుండి గాని పుట్టినట్లు చెప్తారు. కాని కాళీ, దుర్గ, లలిత, మహేశ్వరి, పార్వతి, లక్ష్మి, సరస్వతి మొదలైన దేవతలు; వారాహి, చండీ, బగళా మొదలైన మాతలు; రేణుక ఇత్యాది శక్తులు; చివరకు గ్రామదేవతలు అంతా శ్రీమహాదుర్గా దేవతాంశ సంభూతులు గానే చెప్పబడతారు.
దుర్గాదేవి తల్లు లందరికి తల్లి సప్తమాతృకలను కన్నతల్లి, ముల్లోకాలకు మూల మైన లక్ష్మి సరస్వతి పార్వతులకే మూలమైన తల్లి, అందరు అమ్మల కన్నా అధికురా లైన మహాతల్లి, రక్కసి మూకలను అడగించిన యమ్మ, నమ్ముకున్న దేవతామతల్లుల నిండు మనసులలో నివసించే తల్లి. అట్టి మా అమ్మ దయాసముద్రి అయ్యి నా భాగవత ఆంధ్రీకరణ ప్రణీత మందు కవిత్వంలో గొప్పదనము, పటుత్వములను సమృద్ధిగా ప్రసాదించు గాక.
అమ్మల గన్నయమ్మ ముగురమ్మల మూలపుటమ్మ అనేది బమ్మెర పోతన రచించిన భాగవతములోని ప్రాచుర్యం వహించిన పద్యం. తెలుగు సేయబడిన భాగవత ప్రారంభంలోని ప్రార్థనా పద్యాలలో దుర్గాదేవిని ఉద్దేశించింది.
ఆవిడ చాల పెద్దమ్మ. ఆమె సనాతని. ఇప్పటిది అని చెప్పలేము. ఎప్పటిదో కూడా చెప్పలేము. ఈ సృష్టి ఉన్నప్పుడూ, లేనప్పుడూ కూడా ఆమె ఉంది.
మంచి జరుగుతుందని నమ్మండి. ప్రతిపనికి ముందు ప్రార్థించండి. దేవుణ్ణి తోడుగా ఉండమని అడగండి. దేవుడు తోడుగా ఉన్నాడని నమ్మండి.
ఒక విషయం పూర్తిగా తెలవడాన్ని " పాండిత్యం " అంటారు. సమయానుకూలంగా ప్రవర్తించడాన్ని " సమయస్పూర్తి అంటారు. పరిష్కారం ఆలోచించడాన్ని " ప్రఙత " అంటారు. ఇవన్నీ కలిస్తే వచ్చేది ఙానం అంటారు. ఙానం లేని చదువు వృధా !
పసిపిల్లవాడి వంటి విశ్వాసం ఉండాలి. తల్లిని చూడాలని పసిపిల్లవాడు ఎలా ఆశపడతాడో అలా అటువంటి ఆరాటం ఉండాలి. అటువంటి ఆరాటం కలిగిన మరుక్షణం భగవంతుడు దర్శనం ఇస్తాడు.
సంసారం అనేది తల్లి ఆడించే ఆట. ఆమె లీల. దాగుడుమూతల ఆటలో దొంగను తప్పించుకుని వచ్చి తల్లిని తాకినవాడు పండిపోతాడు. ఆట కొనసాగడం జగన్మాతకు వినోదం.
ఎల్లప్పుడూ నేర్చుకునే వ్యవస్థలో ఉండండి. కాలేజిలో నేర్చుకున్నది సరిపోదు. అది సమాచారం మాత్రమే. విఙానం కాదు. కేవలం కాలేజిలో నేర్చుకున్నదాని వలన గొప్పవారు కాలేరు.
ప్రపంచంలో 70% మంది " భగవంతుడు నా తలరాతను ఇలగే వ్రాసాడు. నాకు అదృష్టంలేదు. నాకు బిడియం. నేను అందరిలో కలిసిపోలేను. నాకు సృజనాత్మకత లేదు " అనుకుంటారు. వారి నెగిటివ్ ఆలోచనలే వారిని వెనక్కి నెట్టేస్తుంటాయి.
అని ప్రశ్నించడం ద్వారా, తప్పుల నుండి గుణపాఠం నేర్చుకోవడం ద్వారా మీ ఆలోచనలకు ఒక పునాది ఏర్పడుతుంది. అదే మీరు జీవించినంత కాలం మిమ్మల్ని ముందుకు నడిపిస్తుంది.
మీరు పెరిగిన వాతావరణం పరిస్థితులే మీ ప్రవర్తనను వ్యక్తిత్వాన్ని రూపొందిస్తాయి. మీ బాహ్య ప్రవర్తనను నిర్ణయించేది మీ అంతర్గత ఆలోచనా విధానమే.
ఎప్పుడో చదివిన సబ్జెక్టును ఇప్పుడు మీకు అవసరం లేకపోయినా పునఃశ్చరణ చేసారనుకోండి - దానిని ఇక మీరు జీవితంలో మరచిపోలేరు. సాధారణంగా విద్యార్థులు పరీక్షల సమయం వచ్చినప్పుడే హడావిడిగా బట్టీ పడుతుంటారు. హడావిడి చదువు త్వరగా గుర్తుకు రాదు.
విజయాశిఖరాలను చేరుకున్న ప్రముఖులు అక్కడకు అకస్మాత్తుగా చేరుకోలేదు. మిగిలిన ప్రపంచం సుఖంగా నిద్రిస్తున్న సమయంలో కూడా వారు నిరంతరంగా
క్రీడాకారులు విజయం సాధిస్తారు. క్రీడాకారులు ఓడిపోతారు. క్రీడాకారులు గెలుపు ఓటములతో పనిలేకుండా అభ్యాసం కొనసాగిస్తూనే ఉంటారు. ప్రతిఒక్క మనిషి వారిలా అభ్యాసం కొనసాగిస్తూనే ఉండాలి.
ఒకద్వారం మూసి ఉంటే మరొక ద్వారం తెరచి ఉంటుంది. అయినా మనిషి మూసి ఉన్న ద్వారం వైపే చూస్తూ ఉంటే తెరచి ఉన్న ద్వారానికి ఎప్పటికీ చేరలేడు.
విజయం ఒక్కసారిరయత్నిస్తే రాదు. విజయం లభించే వరకూ ప్రయత్నిస్తూనే ఉండాలి. ఒకటి, రెండు ఓటములు జీవితకాల ఓటమి కాదు అంతమాత్రాన మనిషి తనకు తాను చేతకానివాడు కాదు.
అవకాశాలన్నీ దేవుడు మీ కొరకు ఇచ్చినవే. వాటిని మీరందుకోకపోతే మరొకరు అందుకోవడం ఖాయం. విరుద్ధ భావాలు అవకాశాలను తన్ని వేస్తాయి. లేదా ఉపేక్షించేలా చేస్తాయి.
చూడడం మీ ఇష్టం మీ ఇష్టం అనుసరిస్తూ మీ చూపు, మీ చూపును అనుసరిస్తూ ప్రయత్నం, దానిని అనుసరిస్తూ ఫలితం ఉంటాయి.
విజయం అనేది " రహస్యం" కాదు. ప్రాథమిక సూత్రాలను పట్టువదలకుండా పనిచేస్తే ఫలితం కూడా అంతే. కొన్ని తప్పులు వరుసగా చేయడం వలన కలిగే ఫలితం " ఓటమి".
ఒర్పువల్ల విశ్వాసం కలుగుతుంది. నిర్ణయించుకునే శక్తి లభిస్తుంది. వివేకంతో కూడిన దృష్టికోణం అలవడుతుంది. ఇది విజయానికి దారి తీస్తుంది.
మర్యాద మంచి నడవడి ఎప్పుడూ కలిసే ఉంటాయి. బయటి వారితోనే కాక ఇంట్లో ఉన్నవారితోకూడా మంచిగా నడచుకోవడం అనేది చాలా ముఖ్యం. మర్యాద అంటే మంచి నడవడి అలవరచుకోవడమే.
మీరు ఏదైనా పనిచేసే ముందు - నేనీ పని చేస్తే మ అమ్మ " భలేచేసావు " మెచ్చుకుంటుందా లేక " ఇలా చేసావేమిటి " అని సిగ్గుతో తలదించుకుంటుందా ?
మీరు ఇంట్లోగానీ, ఆఫీసులోగానీ, ఒంటరిగాగానీ, ఇతరులతో కలిసిగానీ - ఏదైనా ఒక పనిచేస్తున్నప్పుడు నేను చేస్తున్న పని నా పిల్లలు చూస్తే, వాళ్ళు దానిని చూడడం నేను ఇష్టపడతానా ?
ఒకవేళ కొలంబస్ వెనక్కి తిరిగి ఉంటే ఆయనను ఎవరూ నిందించేవారు కాదు - కానీ ఆయనను ఎవరూ గుర్తుపెట్టుకునేవారు కాదు.
నేడు మళ్ళీ తిరిగి రాదు దానిని పూర్తిగా ఉపయోగించుకుంటాను. నేను ఇంకొకరిని ఎప్పుడూ కాను. నన్ను నేను పూర్తిగా ఉపయోగించుకుంటాను.
" బాస్ ఎప్పుడూ తనమూడ్‌తో నిమిత్తం లేకుండా వచ్చిన వారు చెప్పింది వినాలి. వచ్చిన వారు చెప్పింది విని కంపెనీకి ఏది లాభదాయకమో యోచించి నిర్ణయించాలి.
ఆఫిల్ పండు కింద పడడం చూసిన న్యూటన్ భూమ్యాకర్షణ శక్తిని కనుగొన్నాడు. రైట్ బ్రదర్స్ విమానం కనుకున్నారన్నా, గ్రహం బెల్ టెలిఫోన్ కనుకొన్నాడన్నా, థామస్ ఆల్వా ఎడిసన్ విద్యుత్ బల్బు కనుకున్నాడన్నా, అందుకు వారి పూర్వజన్మసుకృతం కారణం కాదు వారి ఆలోచనలే ఈ అద్భుతసృష్టికి కారణం.
ఎప్పటి పని అప్పుడే చేయాలి. జీవితంలో ప్రతిపనిని దానికి నిర్డేశించిన సమయంలో చేసెయ్యాలి. రెండోఅవకాశం కొరకు వాయిదా వెయ్యద్దు.
నీ జీవితం నీది. దానిని నీకు దేవుడు ఇచ్చాడు. దానిని చెడగొట్టుకోవడం, బాగుచేసుకోవడం నీ ఇష్టం. చెడగొట్టుకుంటే దాని ఫలితం నువ్వే అనుభవించాలి.
మంచి అలవాట్లను నేర్చుకోవడం కష్టం, కానీ అవి జీవితాన్ని సుగమం చేస్తాయి. చెడు అలవాట్లు సులభంగా అలవాడతాయి. కానీ జీవితంలో కష్టాలను కొనితెస్తాయి.
ఎక్కువమంది ప్రకృతి వైపరీత్యాలకంటే అనుచితమైన మాటలవల్లే బాధపడతారు. ఇష్టమొచ్చిన మాటలు మాట్లాడకండి. మాటలను ఎంచుకుని మరీ మాట్లాడండి. వివేకానికీ మూర్ఖతకీ తేడా అక్కడే ఉంది.
మనం మరణించినప్పుడు ఒక మంచి వ్యక్తిని పోగొట్టుకున్నామే అని లోకం మనకోసం ఏడవాలి.ఇది జరగాలంటే మన జీవన నడవడిక ఎలా ఉండాలి ?
ఎప్పుడూ నిజాన్ని చెప్పే వ్యక్తి అబద్ధం చెప్పిన మొదటిసారే పట్టుబడిపోతాడు. అలాగే ఎప్పుడూ అబద్దాలు చెప్పేవ్యక్తి మొదటిసారి నిజం చెబితే ఎవరూ నమ్మరు.
ఓటమిలోనూ అది తీసుకువచ్చే నిరాశలోనూ గొప్ప అవకాశం దాగి ఉన్నదని తెలుసుకోవాలి. ఓటమి అనే నివురు లోపల విజయం అన్న నిప్పుకణిక దాగి ఉంది.
కొంతమంది అపజయానికి కారణం తెలుసుకుంటారు. దాని మీద దృష్టి కేంద్రీకరిస్తూ అపజయానికి కారణ అయిన పనిని తిరిగి చెయ్యరు. అయినా దృష్టిని మళ్ళించి ఆపైన ఏముందో తెలుసుకోవడానికి ప్రయత్నిస్తే విజయానికి మార్గం సుగమం ఔతుంది. విజయం అహ్వానం కూడా పలుకుతుంది.
విజయానికి ఎనిమిది సూత్రాలు రచయిత విశాలాంధ్ర దినపత్రిక ఉద్యోగి, పత్రికా సంపాదకత్వం వృత్తిగాఅ స్వీకరించిన మల్లాది కామేశ్వరరావు. ధారణాశక్తిని పెంపొందించడానికి ఉపకరించే
తొలి ప్రయోగాత్మ పుస్తకమిది. విద్యార్థుల ధారణాశక్తిని పెంపొదిందించి ప్రగతిపధంలో నడిపించే లక్ష్యంతో వ్రాయబడిన ప్రయోగాత్మక పుస్తకం.
ఈ పుస్తకలో ఆలోచనలకు మూలమైన మెదడు కంప్యూటర్‌తో పోల్చబడింది. మెదడుకున్న శక్తిని గిర్తించడం, ఆలోచనాతీరును మార్చుకోవడం, ధారణాశక్తిని అభివృద్ధిచేసుకోవడం ఎలాగో
వివరించబడింది. చదువును ఆరాధించడం మంచి విద్యార్థిగా, మంచి శిస్యుడిగా, పలువురికి ఆదర్శంగా నిలవడానికి అవసరమైన మార్గాలు సూచించబడ్డాయి. తమను తాము మార్చుకుని ప్రపంచన్ని కొత్త దృష్టికోణంతో చూస్తూ విజయం సాధించడమెలాగో తెలియజేస్తుంది.
ముందుమాటలో మనసు. మనసు మీద ఆలోచనల ప్రభావం, అలోచనల ప్రభావం బాల్యం మీద ఉంటుంది, బాల్యావస్థలో తల్లితండ్రులు, సోదరులు, గురువులు, కుటుంబపరిస్థితుల పరిస్థితుల ప్రభావం పడుతుంది. ఇంకా టీ.విలు, సినిమాలు, క్రీడలు విద్యార్థుల మీద చూపే ప్రభావం గురించి వివరించ బడుతూ మనసును పక్కదారులు పట్టించే ఈ ప్రభావాల నుండి తప్పించుకోవడానికి మార్గదర్శం సూచించడం. విజయం సాధించడానికి మంచి పుస్తకాలను పఠించవలసిన అవసరం, ప్రపంచాన్ని చూడవలసిన దృష్టి కోణం మార్చుకోవడం, పనిలో నైపుణ్యం పెంపొదిచుకోవలసిన అవసరం గురించి రచయిత వివరణ చోటుచేసుకుంది.
డాక్టర్ టి.ఎస్ రావు గారి మాటలలో ప్రతిఒక్కరు కలలు కనాలని వాటిని నీరుకార్చకుండా సాకారం చేసుకోవడానికి ప్రయత్నించాలని విజయాన్ని ఎవరూ అందించరని తమకు తామే
సాధించాలని అభిప్రాయం వెలువడింది. అత్యున్నత స్థాయికి ఎదిగిన వారి నుండి స్ఫూర్తి తీసుకుని ముందుకు సాగాలని. వాహనం నడపడానికి ఇంధనంలా మనషిని పురోగమించడానికి
సంకల్ప బలం కావాలని ఆ సంకల్పబలం ఈ పుస్తకం అందించగలదని ఆయన అభిప్రాయాల సారాంశం. ఈ పుస్తకం కనీసం లక్షమందిలో అలాంటి సంకల్పం కలిగించగలదని ఆయన అభిప్రాయపడడం కొసమెరుపు.
నాలుగవ సూత్రం అవగాహన చేసుకుంటే చదువంటే సరదాగా మారడం, చదువుకంటే మరేది ఇష్టం కాకపోవడం, చదవడం ద్వారా మరింతగా నేర్చుకుటూ ఉండడం, ఎవరిని వారు ఇష్టపడడం, తాముచేసే పనిని ఇష్టపడడం, సందేహాలను ఎప్పటికప్పుడు తీర్చుకుంటూ ఉండడం, చదువుకునే విద్యార్థుతోనే మైత్రి గడపడం, కాలక్షేపం చేసే కబుర్లకు దూరంగా ఉండడం, ముఖ్యమైన పాయింట్లను వ్రాసుకుంటూ తరచుగా గుర్తుచేసుకుంటూ ఉండడం, కాలేజీకి ఒక్కరోజుకూడా శలవు పెట్టకపోవడం నడవడితో అందరికీ అభిమానపాత్రుడవడం వంటివి అలవడతాయి.
విజయం సాధించినవాడే సూత్రాలను వల్లించగలడు. విజయం సాధించడంలో తాను ఎదుర్కొన్న సమస్యలను అనుభవాలను క్రోడీకరించిన పుస్తకమిదని డాక్టర్ టి.ఎస్ రావు అభిప్రాయం. ఇవి విజయానికి సోపానాలు కాదని సోపానాలను అధిరోహించిన వారెవరైనా కిందకు దిగక తప్పదని ఇవి సూత్రాలని ఇవి శాశ్వతంగా మానవపురోగతికి తోడ్పడగలవని ఈ పుస్తకంలో అది సరళమైన శైలిలో వివరించబడిందని డాక్టర్ టి.ఎస్ రావు మాటలు వివరించాయి.
జీవితం వడ్డించిన విస్తరికాదు. జీవితం అంతా సుఖంగా ఉండదు. కష్టలు ఉంటేనే సుఖం వద్తుంది.విజయానికి వెలచెల్లించాలి.ఊరకనే విజయం రాదు. ఒకవేళ ఊరకనే విజయం వస్తే అది ఎన్నాళ్ళో ఉండదు. అట్టి విజయాన్ని నిలుపుకునే శక్తి మీలో ఉండదు. అలాంటి విజయాన్ని మీరు కూడా మర్యాదగా చూడరు. అందుకే కష్టపడి విజయం సాధించండి. అనే ప్రోత్సాహ కరమైన
మూడవ సూత్రం ఆచరణలోకి వస్తే అతి పెద్ద లక్ష్యం ఏర్పరుచుకోవడం, సదా లక్ష్యం గురించి ఆలోచించడం, ప్రథమస్థానంలో ఉండాలని కోరుకోవడం, అందుకొరకు తపిస్తూ అనుక్షణం కృషిచేయడం, నేర్చుకోవలసినది చాలా ఉందని తెలుసుకోవడం, నిజాన్ని ప్రేమిస్తూ నిజమే మాట్లాడడం, గొప్పలు చెప్పకపోవడం, అందరితో మంచిగా మసలడం, మంచి మాటతీరు అలవరచుకోవడం, విశ్లేషాత్మకంగా ఆలోచించడం అలవడతాయని రచయిత మనోభావం.
ఈడ్పుగంటి నాగేశ్వరరావు మాటలలో మనిషి ఎదుగుదల కావడానికి, ఆధునిక విఙానయుగంలో మనిషి పురోగతి సాధించడానికి ఏకాగ్రత అవసరమని ఆ ఏకాగ్రత సాధించడానికి ఈ పుస్తంకం సహకరిస్తుందని అభిప్రాయం వెలువడింది. నేటి పోటీ ప్రపంచంలో విద్యార్థులు లక్ష్యసాధన కొరకు పురోగమించడానికి ఈ పుస్తకం ఉపకరిస్తుందని ఆలోచనకు పదును పెడుతుందని కూడా అభిప్రాయం వెలువడింది.
సాధారణంగా వ్యక్తిత్వ నిర్మాణం గురించిన ఇలాంటి పుస్తకాలు ఆంగ్లభాషలో అత్యధికంగా లభిస్తున్నాయి. అచ్చ తెలుగులో సరళమైన భాషలో రచించబడి విద్యార్థులలో ప్రేరణకలిగించి ఉన్నతిని సాధించడానికి సహకారాన్ని అందించే ఇటువంటి ప్రయోగాత్మకమైన పుస్తకాలలో ఇది మొదటిదని పుసకం కడపటి పత్రంలో వివరించబడింది.
రెండవ సూత్రం ఆచరిస్తే ఏ పనైనా సాధించగలమన్న ధీమా, నిజాయితీతో కూడిన విజయంపట్ల మక్కువ, సాధించే వరకు ఆగని ప్రయత్నం, నైపుణ్యంగా లక్ష్యంగా పనిచెయ్యడం, తక్కువగా మాట్లాడడం, ఎక్కువగా వినడమూ చదవడమూ, మంచి కొరకు ఆలోచిస్తూ, మంచి జరుగుతుందని భావిస్తూ, అందరూ మంచిగా ఉండాలని కోరుకోవడం అలవాడతాయని రచయిత భావం.
పుస్తకం గురించి అభిప్రాయ వెలిబుచ్చిన ప్రముఖులు విశాలాంధ్ర సంపాదకులు ఈడ్పుగంటి నాగేశ్వరరావు, కౌన్సిలింగ్ సైకాలజిస్ట్ డాక్టర్. టి.ఎస్ రావు, పి.హెచ్.డి, డాక్టర్ వై.దివాకర్ ముఖ్యులైతే రచయితకు పుస్తకరచనకు ప్రేరణ కలిగించిన ముఖ్యత్వం ఐ.ఎన్.ఐ రామ్‌కుమార్ పి.ఎం.జె.ఎఫ్ కు చెందుతుంది.
మొదటి సూత్రాన్ని ఆచరిస్తే ఆత్మవిశ్వాసం, నమ్మకాన్ని ఆయుధంగా మార్చుకోవడం, అనుకున్నది సాధించడం, చదివింది ధారణ చెయ్యడం, చదువడాన్ని ఆరాధనగా మార్చుకోవడం, మంచిస్నేహాలను ఏర్పరచుకోవడం సాధ్యమన్నది రచయిత అభిప్రాయం.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు నాలుగు, ప్రైవేటు ప్రాథమిక పాఠశాల ఒకటి , ప్రైవేటు ప్రాథమికోన్నత పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి. సమీప జూనియర్ కళాశాల పెదపాడులోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు వట్లూరులోనూ ఉన్నాయి. సమీప వైద్య కళాశాల ఏలూరులోను, మేనేజిమెంటు కళాశాల, పాలీటెక్నిక్‌లు వట్లూరులోనూ ఉన్నాయి. సమీప అనియత విద్యా కేంద్రం పెదపాడులోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు ఏలూరు లోనూ ఉన్నాయి.
పెదపాడులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం గ్రామం నుండి 5 కి.మీ.లోపు దూరంలో ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి.
సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. అలోపతి ఆసుపత్రి, పశు వైద్యశాల, సంచార వైద్య శాల గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉంది.
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 5 కి.మీ. లోపు దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
కల్లూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 కి.మీ. లోపు దూరంలో ఉంది. పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉంది. సినిమా హాలు, గ్రంథాలయం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి, మాధ్యమిక పాఠశాల‌లు కల్లూరు అగ్రహారంలో ఉన్నాయి. సమీప జూనియర్ కళాశాల, సమీప వృత్తి విద్యా శిక్షణ పాఠశాల గార్లదిన్నెలోను, ప్రభుత్వ ఆర్ట్స్ / సైన్స్ డిగ్రీ కళాశాల, సమీప వైద్య కళాశాల, మేనేజిమెంటు కళాశాల, పాలీటెక్నిక్, అనియత విద్యా కేంద్రం, దివ్యాంగుల ప్రత్యేక పాఠశాల‌లు అనంతపురంలోనూ ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఎక్స్రే లాబరేటరీలో వారి ప్రయత్నాలు ఫలించి 50 క్లే శాంపుల్స్ లభించాయి. వాటిని కయోలినైట్, మోంటుమోరిలోనైట్, లిటిల్ వర్మిక్యులైట్, క్లోరైట్, ఇతరరకాలుగా వర్గీకరించారు. 1955లో పరిశోధనా ఫలితాలు సమగ్రపరచబడ్డాయి. 1956లో ప్రొఫెసర్ బోస్ కొలకత్తా యుఇనివర్శిటీ నుండి రిటైర్డ్ అయ్యాడు. తరువాత కమలాక్షా దాస్‌గుప్తా మార్గదర్శకత్వంలో పూర్ణిమా సిన్హా బృందం తదుపరి క్లే శాపుల్స్ గురించి స్ట్రక్చురల్ కేరెక్టరిస్టిక్స్ ఎక్స్-రే అధ్యయనం కొనగింది. అప్పటి నుండి క్లే శాంపులుస్ గురించిన ఎక్స్-రే అనాలసిస్
పలు ఇండియన్ జియోలాజికల్ సర్వే ఆఫ్ ఇండియా, సెంట్రల్ గ్లాస్ అండ్ సెరామిక్ రీసెర్చ్ ఇంస్టిట్యూట్ ఆఫ్ టెక్నాలజీ, పలు ఇతర పత్రికలలో ప్రచురింబడ్డాయి. తరువాత కొంత మంది భారతీయ థియొరేటికల్ ఫిజిక్స్ పరిశోధకులలో మొదటిసారిగా ఎక్స్-రే ఆధారిత పరిశోధనకు మార్గదర్శకత్వం వహించిన ఎస్.ఎన్ బోస్ ఒకరని విశ్వసించారు.
పూర్ణిమా సిన్హా ఒక ఫిజిస్ట్. కొలకత్తా మొదటి మహిళా పి.హెచ్.డి స్కాలర్. బోస్‌స్టాటిస్టిక్స్ స్థాపకుడు ఎస్.ఎన్. బోసుతో పనిచేసిన ఘనత పూర్ణిమా సిన్హాకు దక్కింది. పి.హెచ్.డి పూర్తిచేసిన 1963లో ఆమె యు.ఎస్. స్టాన్‌ఫోర్డ్ యూనివర్శిటీలో బయోఫిజిక్స్ విభాగంలో " ఒరిజిన్ ఆఫ్ లైఫ్ " పనిచేసింది. ఆమె " జియోలాజికల్ సర్వే ఆఫ్ ఇండియా , జె.సి బోస్ "లో 20 సంవత్సరాల కాలం పనిచేసింది. తరువాత ఆమె " సెంట్రల్ సెరామిక్ రీసెర్చ్ ఇంస్టిట్యూటులో " ఫిజిక్స్ ఆఫ్ సెరామిక్ కలర్స్ గురించి పరిశోధనలో పనిచేసింది. ఆమె ఉద్యోగం నుండి విశ్రమించిన తరువాత సైన్స్ గురించిన ప్రచారం చేపట్టింది. అందులో భాగంగా స్క్ర్డింగర్ వ్రాసిన " మైండ్ అండ్ మేటర్ " , కామనెట్‌స్కీ వ్రాసిన " ఉన్‌రావలింగ్ డి.ఎన్.ఎ " వంటి పుస్తకాలను ఆంగ్లం నుండి తెలుగులోకి అనువదించింది.
1951లో ప్రొఫెసర్ ఎస్.ఎస్ బోస్ మార్గదర్శకంలో కొలకత్తా లోని ఖజారియా లాబరేటరీలో పి.హెచ్.డి ఆరంభించింది. సుపర్ణా సిన్హాతో ఎస్.ఎస్ బోస్ ఇండియాలోని నిభిన్నమైన క్లే గురిచి పరిశోధన చేయమని సలహా ఇచ్చాడు. అతను ఈ పరిశోధనకు ధర్మల్, కెమికల్ టెక్నిక్స్‌ను ఉపయోగొంచమని సలహా ఇచ్చాడు. ఆసమయంలో " ఖజారియా యూనివర్శిటీ " లో
ఎక్స్‌పెరిఎంటల్ రీసెర్చ్‌లో పనిచేసిన పదిమంది రీసెర్చ్ విద్యార్థులలో ఒకరుగా పనిచేసింది. ప్రతి ఒక్కరు వారివారి పరిశోధనకు అవసరమైన పరికరాలను వారే రూపొందించుకున్నారు. ఇది వారి లాబరేటరీలో వ్రాతపూర్వకంగా లేని చట్టంగా ఉండేది. అధిక అనుభవం గడిచిన రీసెర్చ్ విద్యార్థులు ఇలాంటి కొత్త ప్రాజెక్టూలో ప్రవేశపెట్టబడ్డారు. విద్యార్థులు ప్రాజెఖ్తులో ఎదుర్కొనే సమస్యలకు ప్రొఫెసర్ బోస్ విద్యార్థులకు సహకరించారు.
పూర్ణిమా సిన్హా తండ్రి డాక్టర్ నరేష్ చంద్ర సెన్‌గుప్తా కన్‌స్టిట్యుషనల్ లాయర్. అతను ప్రఖ్యాత రచయితకూడా. 65 కంటే అధికమైన పుస్తకాలను, బెంగాలీలోనూ, ఆంగ్లంలోనూ పలు వ్యాసాలను వ్రాసారు. వాటిలో కొన్ని స్త్రీవిద్యను కేంద్రీకృతం చేసి ఉన్నాయి. అతను వ్రాసిన వ్యాసాలు స్త్రీ విమోచనం మీద కేంద్రీకృతమై ఉన్నాయి. అతను పుస్తకాలు కూడా మహిళాసమస్యలను కేద్రీకరించిన అంశాలు కలిగి ఉన్నాయి. అతను ఆలోచనా ప్రభావం కుటుంబజీవితంలో కుటుంబవ్యక్తుల మీద కూడా ప్రభావం చూపాయి.
ఊళ్లో పెళ్లో ఇతర శుభాశుభకార్యాలో జరిగితే ఇప్పట్లాగా గదిలోకి పోయి తలుపులు బిడాయించుకుని చదువుకోమని చెప్పేవారు కాదు పెద్దవాళ్లు. ఆ కార్యక్రమాల్లో ఎవరి వయసుకు తగినట్టు వాళ్లకు ఏదో ఒక పని చెప్పేవారు. అందువల్ల ఆ వయసు నుంచే కార్యభారాన్ని శక్తి కొద్దీ పంచుకోవడం, నిర్వహించడం కూడా వచ్చేది పిల్లలకు. ఇప్పుడు ఆలోచిస్తే 'యూ కెన్ డూ ఇట్' అన్న స్ఫూర్తిని అంత చిన్నతనంలోనే నింపడం అన్నమాట అది. ఇదీ పల్లెటూరు చేసే మేలు.
ధనుర్మాసంలో దేవుళ్లకు పులిహోర, దద్దోజనం, చక్రపొంగలి అంటూ రకరకాల పదార్థాలు నైవేద్యం పెట్టేవారు, తర్వాత వాటిని అందరికీ పంచిపెట్టేవారు. ఆ ప్రసాదాల కోసం గుళ్ల చుట్టూ తిరిగేవాళ్లం. వాటి రుచి ఇప్పుడు తల్చుకున్నా నోట్లో నీళ్లూరుతాయి.
మా అక్క, బావగార్లతో పాటు మా అమ్మ ఊళ్లోనే ఉంటోంది. అన్ని రకాలుగా బాగున్న మా ఊరు విద్యా రంగంలో కాస్త వెనుకబడిందన్న బాధ నాలో ఉంది. ఆ లోటు లేకుండా నా తరపు నుంచి ఏదైనా చెయ్యాలని ఆలోచిస్తున్నాను. ప్రతిభావంతులైన విద్యార్థులకు ఉపకారవేతనాలతో మొదటి అడుగు వేద్దామనుకుంటున్నాను.
నేను రైతుబిడ్డనే అయినా నాకు సీరియస్ వ్యవసాయం తెలియదు. ఎందుకంటే ఎప్పుడైనా సరదాగా పొలానికి వెళ్లివచ్చేవాణ్ని తప్ప, అవసరం కొద్దీ కాదు. అందువల్ల నాకు దున్నడం, నాట్లు వంటి పనులు రావు. వేరుశెనగకాయలు పీకడం, ఎండబెట్టిన కాయలను బస్తాలకెత్తడం చూడడం మాత్రం భలే సంతోషంగా ఉండేది.
వీరు ఐదవ తరగతి వరకు తుళ్ళూరు గ్రామంలోని ప్రభుత్వ ఏకోపాధ్యాయ పాఠశాలలోనే చదివినారు. తరువాత కె.వి.ఆర్.జిల్లా పరిషత్తు ఉన్నత పాఠశాలలో 11వ తరగతి వరకు చదివినారు. తరువాత బి.ఎస్.సి., చదివి బిట్స్, పిలానీలో చేరినారు. అక్కడే ఎం.ఎస్.సి., పి.హెచ్.డి.లను చదివినారు. తరువాత అదే సంస్థలో అధ్యాపకునిగా చేరి, నాలుగు దశాబ్దాలపాటు వివిధ హోదాలలో బిట్స్ విస్తరణకు సహాయపడినారు. 2005 లో నాటి బిట్స్ ఛాన్సలర్ శ్రీ కె.బి.బిర్లా, హైదరాబాదులోని శామీర్ పేటలో బిట్స్ ప్రాంగణం కొరకు 200 ఎకరాల భూమి సమకూర్చడంలో కీలకపాత్ర వహించడమేగాక, రాళ్ళు, గుట్టలతో ఉన్న ఆ ప్రాంతములో కేవలం 8 నెలలో రు. 250కోట్ల వ్యయంతో ఆధునిక విద్యాసౌధాన్ని నిర్మించారు. 2006 లో ప్రారంభమైన ఈ ప్రాంగణం, ప్రస్తుతం, 13 విభాగాలతో, 200 మంది అధ్యాపక నిపుణులు, 3,500 మంది విద్యార్థులతో దేశంలోనే అగ్రగామిసంస్థగా మారినది. 2020 నాటికి బిట్స్, హైదరాబాదు విద్యాసంస్థను రు. 350 కోట్లతో వీరు విస్తరించనున్నారు. తుళ్ళూరులోని తమ పదెకరాల పొలాన్నీ వీరు నవ్యాంధ్రప్రదేశ్ రాష్ట్ర రాజధాని కొరకు అప్పగించారు.
అన్నవరపు రామస్వామి లేదా అన్నవరపు ఒక భారతీయ వాయోలిన్ విద్వాంసులు. ఆయన ప్రతిభకు గుర్తింపుగా భారత ప్రభుత్వం 2021 లో పద్మశ్రీ అవార్డ్ తో సత్కరించింది, 1996 లో ఈయనను సంగీత నాటక అకాడమీ పురస్కారంతో /సత్కరించింది. ఆయన 1948 నుండి 1986 వరకు ఆల్ ఇండియా రేడియో కు తమ సేవలందించారు. 1988 లో, ఆల్-ఇండియా రేడియో ఆయనను టాప్ గ్రేడ్ కర్ణాటక సంగీతకారుడిగా పేర్కొంది. కర్ణాటక సంగీతకారులైన పారుపల్లి రామకృష్ణయ్య పాంతులు, మంగళంపల్లి బాలమురళీకృష్ణ, అరియకుడి రామానుజ అయ్యంగార్, చెంబై వైద్యనాథ భాగవతార్, జి.ఎన్. బాలసుబ్రమణ్యం, సెమ్మంగుడి శ్రీనివాస అయ్యర్, టి.ఆర్.మహాలింగం, సుందరం బాలచందర్కు వాయులీన సహకారం అందించారు. ఆయన పండిట్ వినాయకరావు పట్వర్ధన్, పండిట్ భీమ్సేన్ జోషి, పండిట్ జస్రాజ్ వంటి వివిధ హిందుస్తానీ సంగీతకారులకు వయోలిన్ సహకారం అందించారు. ఆయన సహకార వాద్యుడిగానేగాక స్వతంత్రంగా కూడా కచేరీలు చేశారు.
గత ఎనిమిది దశాబ్దాలలో, యు.ఎస్.ఎ, కెనడా, యు.కె, ఫ్రాన్స్, మస్కట్, బహ్రెయిన్, దుబాయ్, సింగపూర్, మలేషియా, దోహా, శ్రీలంక వంటి అనేక దేశాలలో కచేరీలు ఇచ్చారు. 1998, 2012 సంవత్సరాల్లో, ఇండియన్ కౌన్సిల్ ఫర్ కల్చరల్ రిలేషన్స్ అతనికి వయోలిన్ కేటగిరీ కింద అత్యుత్తమ ఆర్టిస్ట్ టైటిల్‌ను ప్రదానం చేసింది. మద్రాస్ మ్యూజిక్ అకాడమీ అతనికి టి.టి.కె. మెమోరియల్ అవార్డును ప్రదానం చేసింది. ఆయన వందన, శ్రీ దుర్గా అనే కొత్త రాగాలను కనుగొన్నారు. ఆయన త్రినేత్రాది, వేదాది అనే తాళాలను కనుగొన్నారు. ఆయన కొత్త వర్ణాలు, కృతులను స్వరపరిచారు. ఆయన వద్ద ఎందరో వయోలిన్ వాయిద్యంతో పాటు గాత్రం, వీణ, క్లారినెట్, వేణువు, నాదస్వరం విద్యలను అభ్యసించారు. ఆయన శిష్యులు ప్రతి సంవత్సరం హైదరాబాద్ త్యాగరాజ ఆరాధనోత్సవాలు ఘనంగా నిర్వహిస్తున్నారు.
అన్నవరపు రామస్వామి 1926, మార్చి 27న పశ్చిమ గోదావరి జిల్లా సోమవరప్పాడులో జన్మించారు. తండ్రి పెంటయ్య నాదస్వర విద్వాంసులు. అన్నయ్య అన్నవరపు గోపాలం ఘటం విద్వాంసుడుగా చాలా కాలం ఆకాశవాణిలో కళాకారులుగా పనిచేసి పదవీ విరమణ చేసి మరణించారు. ఈయన మాగంటి జగన్నాధం చౌదరి నుండి, తరువాత పారుపల్లి రామకృష్ణయ్య పాంతుల నుండి సంగీతం అభ్యసించారు. పారుపల్లి రామకృష్ణయ్య శిష్యులలో బాలమురళీకృష్ణ, అన్నవరపు రామస్వామి, నల్లాన్ చక్రవర్తుల కృష్ణమాచార్యులు ప్రసిద్ధులు.